*“APSTIPRINĀTS*

*Iepirkuma komisijas sēdē*

*2016.gada 15.martā*

*ar protokolu Nr.1”*

# RĪGAS PAŠVALDĪBAS POLICIJAS

##### ATKLĀTA KONKURSA

**„Par aizsargekipējuma iegādi”**

# (IEPIRKUMA IDENTIFIKĀCIJAS NUMURS

RPP 2016/7)

**NOLIKUMS**

**Rīga, 2016**

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** RPP 2016/---.
   2. **Iepirkuma procedūras veids:** saskaņā ar Publisko iepirkumu likuma (turpmāk –PIL) 8. panta pirmās daļas 1. punktu – atklāts konkurss.
   3. Pasūtītājs - Rīgas pašvaldības policija, Lomonosova iela 12a, Rīga, LV – 1019, nodokļu maksātāja reģistrācijas Nr.LV90000055099, banka: ,,Nordea Bank AB Latvijas filiāle”, kods: NDEALV2X, konts: LV82NDEA0021800014010. Profila adrese internetā (turpmāk – Interneta vietne): [rpp.riga.lv](http://www.riga.lv). Darba laiks – no plkst. 8:30 līdz plkst. 17:00.
   4. **Kontaktpersona:** Māris Džeriņš, Nodrošinājuma pārvaldes priekšnieks, tālr. 67037802, 29489406, fakss: 67037895, e-pasts: Maris.Dzeriņš@riga.lv.
   5. **Pretendenti:**
      1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā „Par aizsargekipējuma iegādi”, identifikācijas Nr. RPP 2016/7 (turpmāk – Atklāts konkurss).
      2. Ja piedāvājumu atklātam konkursam iesniedz personu apvienība, visi apvienības dalībnieki paraksta gan pieteikumu, gan tehnisko un finanšu piedāvājumus.
      3. Ja piedāvājumu atklātam konkursam iesniedz personu apvienība, piedāvājumā norāda personu, kura pārstāv personu apvienību atklātā konkursā, nodrošinot atklāta konkursa ietvaros informācijas apmaiņu ar komisiju. Personu apvienību dalībnieki iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
      4. Ja personu apvienību atzīst par atklāta konkursa uzvarētāju, dalībnieki pēc pasūtītāja pieprasījuma, līdz līguma slēgšanai izveido personālsabiedrību. Šo pieprasījumu pasūtītājs paziņo vienlaikus ar lēmumu par atklāta konkursa rezultātiem.
      5. Piedāvājums atklāta konkursa Nolikuma (turpmāk – Nolikums) izpratnē ir dokumentu kopums, kas sastāv no Nolikuma 3. punktā uzskaitītajiem dokumentiem.
   6. **Atklāta konkursa nolikuma saņemšana:**
      1. Ieinteresētais piegādātājs Nolikumu var saņemt, lejupielādējot to elektroniskajā formātā no Interneta vietnes **rpp.riga.lv.** Ja nepieciešams, pretendents var pieprasīt izsniegt Nolikumu drukātā veidā. Pasūtītājs to izsniedz 3 (trīs) darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
      2. Ieinteresētajam piegādātājam jāseko līdzi turpmākajiem iespējamiem grozījumiem Nolikumā, kā arī iespējamām iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Interneta vietnē.
   7. **Papildu informācijas sniegšana:**
      1. Ieinteresētais piegādātājs jautājumus par Nolikumu uzdod rakstiskā veidā, adresējot tos iepirkuma komisijai un nosūtot pa pastu uz Nolikuma 1.3. punktā norādīto adresi, vai uz Nolikuma 1.4. punktā norādīto faksu un/vai e-pastu.
      2. Ja ieinteresētais piegādātājs ir laikus pieprasījis papildu informāciju par Atklāta konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija atbildi sniedz 5 (piecu) dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
   8. **Prasības piedāvājuma noformējumam:**
      1. Uz piedāvājuma iepakojuma (aploksne, kaste u.c.) jānorāda:

Rīgas pašvaldības policija

Lomonosova ielā 12a, Rīgā, LV-1019, Latvija

/pretendenta nosaukums, juridiskā adrese, tālrunis/

Atklātam konkursam **„Par aizsargekipējuma iegādi”**

identifikācijas Nr. RPP 2016/7.

**Neatvērt līdz piedāvājumu atvēršanas sanāksmei**

* + 1. Piedāvājuma dokumentiem/ sējumiem jābūt cauršūtiem ar izturīgu diegu/ auklu, kas nostiprināta, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
    2. Iesniedzamo dokumentu noformēšanas prasības:
       1. jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības;
       2. dokumentus jāsagatavo latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā;
       3. tiem jābūt skaidri salasāmiem, bez neatrunātiem labojumiem un dzēsumiem;
       4. piedāvājuma lapām jābūt numurētām.
  1. **Piedāvājuma iesniegšana:**
     1. Ieinteresētais piegādātājs piedāvājumu iesniedz personīgi, ar kurjeru vai pa pastu **līdz** **2016. gada 18. aprīlim**, plkst. 10:00, Rīgas pašvaldības policijā, Lietvedības nodaļā, Lomonosova ielā 12a, Rīgā, LV-1019
     2. Ja piedāvājums tiek nosūtīts ar kurjeru vai pa pastu, ieinteresētais piegādātājs nodrošina, ka piedāvājums tiek saņemts līdz Nolikuma 1.9.1. apakšpunktā minētajam termiņam.
     3. Ja piedāvājums iesniegts vai piegādāts pēc Nolikuma 1.9.1. apakšpunktā norādītā piedāvājuma iesniegšanas termiņa beigām, iepirkuma komisija piedāvājumu neatvērtu atdod atpakaļ vai nosūta pa pastu uz iepakojumā norādīto adresi.
     4. Piedāvājums jāiesniedz 1 (vienā) aizlīmētā un līmējuma vietā/-s ar zīmogu un/vai parakstu aizzīmogotā un/vai parakstītā iepakojumā, nodrošinot iepakojuma drošību, lai piedāvājuma dokumentiem nevar piekļūt, nesabojājot iepakojumu.
     5. Iesniegtais piedāvājums tiek reģistrēts piedāvājuma iesniegšanas reģistra lapā.
  2. **Piedāvājumu atvēršana:**
     1. Visi saņemtie un reģistrētie pretendentu piedāvājumi atklātam konkursam tiks atvērti Rīgas pašvaldības policijā, Lomonosova ielā 12a, Rīgā, LV - 1019, **2016.gada 18. aprīlī, plkst.10.00.** Konkrētā telpa tiek noteikta piedāvājumu atvēršanas dienā līdz plkst.09.45 un informācija par to būs pieejama pie kontaktpersonas un ēkas dežuranta.
     2. Pretendenti vai pretendentu pārstāvji, kuri ieradušies uz atklāta konkursa piedāvājumu atvēršanas sanāksmi reģistrējas pretendentu reģistrā.
     3. Iepirkuma komisija atver piedāvājumus to iesniegšanas secībā, nosauc pretendentu, piedāvājuma iesniegšanas datumu, laiku un Finanšu piedāvājumā norādīto 1 (vienas) vienības cenu.
     4. Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.

**2.INFORMĀCIJA PAR IEPIRKUMA PRIEKŠMETU**

2.1. Iepirkuma priekšmeta apraksts:

2.1.1. Iepirkuma priekšmets: Aizsargekipējuma (aizsargvestes, apakšdelmu un elkoņu aizsargu, plaukstas aizsargu, iegurņa rajona un augšstilbu aizsargu, kāju sargu, prettrieciena ķiveru, prettrieciena polikarbonāta vairogu, policijas aizsargcimdu, zemķiveres pasega) iegāde (turpmāk – Prece).

2.1.2. CPV kods: 35200000-6 (policijas aprīkojums).

2.1.3. Plānotā līgumcena - EUR 56 776,85 (piecdesmit seši tūkstoši septiņi simti septiņdesmit seši euro, 85 centi) bez PVN.

2.1.4. Pretendents drīkst iesniegt tikai vienu piedāvājumu vienā variantā.

2.1.5. Iepirkuma priekšmets nav sadalīts daļās.

2.2. Iepirkuma līgums:

2.2.1. Iepirkuma līguma izpildes termiņš – 90 (deviņdesmit) dienu laikā no pasūtījuma saņemšanas dienas.

**3.IESNIEDZAMIE DOKUMENTI UN TO PĀRBAUDE**

3.1.**Izdrukas no Valsts ieņēmumu dienesta elektroniskās deklarēšanas sistēmas**:

saskaņā ar PIL 48. panta 1.1 daļas nosacījumiem**. Pretendentam kopā ar piedāvājumu jāiesniedz** izdrukas no Valsts ieņēmumu dienesta elektroniskās deklarēšanas sistēmas par pretendenta darba ņēmēju vidējām stundas tarifa likmēm profesiju grupās. (Valsts ieņēmuma dienesta elektroniskās deklarēšanās sistēmas izziņa nav pieejama tādiem ārvalstīs reģistrētiem piegādātājiem, kas nav reģistrēti Valsts ieņēmumu dienestā kā nodokļu maksātāji un Latvijā nenodarbina darbiniekus, līdz ar to šiem piegādātājiem iepriekš minētās izdrukas nav jāiesniedz).

3.2.Ja pretendenta darba ņēmēju vidējā stundas tarifa likme kaut vienā no profesiju

grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājas lapā internetā, **pretendentam ir tiesības, iesniedzot piedāvājumu, pievienot detalizētu paskaidrojumu par vidējo stundas tarifa likmju atšķirībām.**

3.3.Gadījumā, ja pretendentam dienā, kad pasūtītājs ir izsludinājis atklāto konkursu

(publicējis paziņojumu par līgumu Iepirkumu uzraudzības biroja mājas lapā) ir nodokļu parāds, pretendentam iesniedzot piedāvājumu ir tiesības iesniegt Valsts ieņēmuma dienesta Elektroniskās deklarēšanās sistēmas izziņu par nodokļu parāda neesamību dienā, kad paziņojums par līgumu publicēts Iepirkumu uzraudzības biroja mājas lapā.

**3.4.Pretendentu atlases prasības un dokumenti:**

|  |  |  |
| --- | --- | --- |
| **Nr. pēc kārtas** | **Atlases prasības** | **Atlases dokumenti** |
| 3.4.1. | Pieteikums dalībai atklātā konkursā. | Pretendents iesniedz parakstītu Pieteikumu dalībai atklātā konkursā saskaņā ar Nolikuma 1.pielikumā pievienoto formu. |
| 3.4.2. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | Iepirkuma komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.  Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 3.4.3. | Pretendentu pieredzes apliecinājuma dokumenti | Jāiesniedz informācija par līdzīga rakstura preču piegādēm, norādot piegādāto preču skaitu, saņēmēju (juridiskās personas nosaukums, kontaktpersonas vārds, uzvārds, amats, tālruņa numurs) un pasūtījuma izpildes laiku, bet ne vairāk kā par 3 (trīs) iepriekšējiem gadiem, skaitot no piedāvājuma iesniegšanas dienas (Nolikuma 4.pielikums); papildus jāpievieno vismaz 3 (trīs) atsauksmes no valsts vai pašvaldības iestādēm, kurām pretendents ir piegādājis Preci. |

3.5.Ja par pretendenta atlases dokumentos atspoguļoto informāciju ir nepieciešami precizējumi, komisija tos pieprasa un pretendenta atbilstību vērtē pēc precizējošo ziņu saņemšanas. Ja atlases dokumentos nav atspoguļota visa pieprasītā informācija vai tā neatbilst Nolikuma prasībām, pretendents tiek noraidīts un izslēgts no turpmākās dalības konkursā.

**3.6.Tehniskā specifikācija -** Tehnisko piedāvājumu pretendents sagatavo atbilstoši Tehniskajā specifikācijā (skat. 2.pielikumu) noteiktajām prasībām. Pretendents var iesniegt tikai vienu tehnisko piedāvājumu par visu iepirkuma priekšmetu.

3.6.1. Kopā ar Tehnisko piedāvājumu pretendentam jāiesniedz:

3.6.1.1.informāciju par piedāvātās preces ražošanā izmantotajiem materiāliem (nosaukums, vispārīgie parametri), to ražotājiem (nosaukums, adrese, kontaktinformācija) un par materiālu sertificēšanu, pievienojot attiecīgo sertifikātu kopijas;

3.6.1.2. piedāvātās preces testēšanas pārskatus (angļu valodā – test report vai test sertificate), kas apliecina, ka ir veikta preces testēšana saskaņā ar Tehniskajā specifikācijā norādīto standartu.

3.6.1.3. Tehniskai specifikācijai atbilstošus izstrādājuma paraugus norādītajā apjomā un komplektācijā, kas tiek vērtēti kā piedāvāto materiālu un apstrādes kvalitātes etalons atbilstoši Tehniskās specifikācijas prasībām. Pēc iepirkuma līguma noslēgšanas uzvarējušā pretendenta iesniegtie paraugi tiek ieskaitīti iepirkuma apjomā, bet pārējo pretendentu iesniegtie paraugi ar pieņemšanas – nodošanas aktu tiek atdoti iesniedzējam.

3.6.2. Iesniedzot paraugus, tiem jābūt ražotāja oriģinālā (standarta) iepakojumā, un uz tā jānorāda sekojošu informāciju **„Pretendenta\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ paraugs atklāta** **konkursa „Par aizsargekipējuma iegādi”, identifikācijas Nr.RPP 2016/7”.**

3.6.3.Pretendents paraugus iesniedz kopā ar Konkursa piedāvājumu.

3.6.4. Ja par pretendenta Tehniskās specifikācijas dokumentos atspoguļoto informāciju ir nepieciešami precizējumi, komisija tos pieprasa un pretendenta Tehniskās specifikācijas atbilstību vērtē pēc precizējošo ziņu saņemšanas.

3.6.5.Ja pretendenta Tehniskajā specifikācijā nav atspoguļota visa pieprasītā informācija vai tā neatbilst Nolikuma Tehniskās specifikācijas prasībām, pretendenta tehniskais piedāvājums tiek noraidīts un pretendents tiek izslēgts no turpmākās dalības konkursā.

3.7. **Finanšu piedāvājums -** Finanšu piedāvājumu pretendents sagatavo atbilstoši Finanšu piedāvājuma formai (skat. 3.pielikumu) noteiktajām prasībām. Pretendents var iesniegt tikai vienu finanšu piedāvājumu par visu iepirkuma priekšmetu. Vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.

3.8. Pasūtītājs izslēdz pretendentu no turpmākās dalības konkursā, kā arī neizskata pretendenta piedāvājumu, ja nav iesniegts pieteikums dalībai atklātā konkursā, kā arī nav iesniegti citi Nolikumā paredzētie dokumenti, vai to saturs neatbilst Nolikuma prasībām.

**4.IZSLĒGŠANAS NOTEIKUMU PĀRBAUDE**

Izslēgšanas noteikumu pārbaudi iepirkuma komisija veiks PIL 39.1 pantā noteiktajā kārtībā.

**5.PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA**

5.1. Iepirkuma komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu ar **viszemāko cenu.**

5.2.Iepirkuma komisija piedāvājumu vērtēšanu veic slēgtās sēdēs šādos posmos:

5.2.1. Piedāvājuma noformējuma pārbaude;

5.2.2. Pretendentu atlases dokumentu pārbaude;

5.2.3. Tehniskās specifikācijas pārbaude;

5.2.4. Finanšu piedāvājuma pārbaude;

5.2.5. Piedāvājuma izvēle saskaņā ar piedāvājuma izvēles kritēriju.

* 1. Katrā vērtēšanas posmā vērtē tikai to pretendentu piedāvājumus, kuri nav

noraidīti iepriekšējā vērtēšanas posmā.

* 1. Iesniegto piedāvājumu vērtēšanai, komisija var pieaicināt neatkarīgu ekspertu,

kurš dod rakstisku atzinumu par iesniegto piedāvājumu atbilstību vai neatbilstību Nolikuma prasībām, kā arī par pretendenta tehniskajā piedāvājumā norādīto informāciju.

* 1. **PIL 48. panta 1.1 daļas noteikumu izpildes pārbaude**:iepirkuma komisija, attiecībā uz tā pretendenta piedāvājumu, kuram būtu piešķiramas līguma slēgšanas tiesības, izvērtē piedāvājuma cenas pamatotību, ja kaut vienā no pretendenta iesniegtajā elektroniskās deklarēšanas sistēmas izziņā norādītajām profesiju grupām vidējā stundas tarifa likme ir mazāka par 80 procentiem vai nesasniedz valstī noteikto minimālo stundas tarifa likmi no darba ņēmēju vidējās stundas tarifa likes attiecīgajā profesiju grupā valstī pēc Valsts ieņēmumu dienesta apkopotajiem datiem.
  2. **Piedāvājuma izvēle:** iepirkuma komisija izvēlas piedāvājumu saskaņā ar piedāvājuma izvēles kritēriju no piedāvājumiem, kas atbilst Nolikuma prasībām.

1. **LĒMUMA PAR ATKLĀTA KONKURSA REZULTĀTU PIEŅEMŠANA, PAZIŅOŠANA UN IEPIRKUMA LĪGUMA SLĒGŠANA**
   1. **Lēmuma par Atklāta konkursa rezultātu pieņemšana un paziņošana:**
      1. Iepirkuma līguma slēgšanas tiesības tiks piešķirtas pretendentam, kurš atbilst izvirzītajām atlases prasībām un ir iesniedzis Nolikuma prasībām atbilstošu piedāvājumu ar viszemāko cenu, kā arī Pretendents nav izslēgts, saskaņā ar Nolikuma 4.sadaļu.
      2. Visi pretendenti tiek rakstveidā informēti par Atklāta konkursa rezultātiem 3 (trīs) darba dienu laikā no lēmuma pieņemšanas dienas.
   2. **Iepirkuma līguma slēgšana:**

6.2.1. Iepirkuma līgums tiek slēgts ar uzvarējušo pretendentu ne agrāk kā nākamajā darba dienā pēc nogaidīšanas termiņa beigām, ja Pasūtītājs nesaņem informāciju no iepirkumu uzraudzības biroja par pretendenta sūdzību par pasūtītāja darbību attiecībā uz atklāta konkursa likumību.

6.2.2.Iepirkuma līgums tiek sagatavots saskaņā ar Nolikuma 6. pielikumu, kā arī pamatojoties uz iepirkuma komisijas lēmumu par iepirkuma līguma slēgšanu un Atklāta konkursa uzvarētāja iesniegto piedāvājumu.

6.2.3.Atklāta konkursa uzvarētājam iepirkuma līgums jāparaksta 10 (desmit) darbdienu laikā no uzaicinājuma nosūtīšanas parakstīt iepirkuma līgumu dienas. Uzaicinājums parakstīt līgumu tiks nosūtīts uz pretendenta piedāvājumā norādīto e-pasta adresi. Ja norādītajā termiņā Atklāta konkursa uzvarētājs neparaksta iepirkuma līgumu, tas var tikt uzskatīts par atteikumu slēgt iepirkuma līgumu.

6.2.4.Ja uzvarējušais pretendents atsakās slēgt iepirkuma līgumu ar Pasūtītāju, komisija izvēlas nākamo piedāvājumu ar viszemāko cenu, kas atbilst Nolikumā izvirzītajām prasībām. Ja nepieciešams, pasūtītājs ir tiesīgs pieprasīt no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt vai izbeigt iepirkuma procedūru, neizvēloties nevienu piedāvājumu.

**6.3.Avansa maksājums nav paredzēts**.

6.4.Iepirkuma līguma projekts ir pievienots Nolikumam, bet tā noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina pasūtītāja stāvokli.

6.5.Norēķinu kārtība par piegādāto Preci ir norādīta iepirkuma līguma projekta 4.sadaļā (Nolikuma 5.pielikums), bet, ja ārvalstu pretendentam nav iespējams iesniegt rēķinu, saskaņā ar Līguma projektā norādīto kārtību, ārvalstu pretendents piegādātās Preces apmaksai iesniedz parakstītu pavadzīmi.

1. **PIELIKUMU SARAKSTS**
   1. Pieteikums dalībai atklātā konkursā – 1.pielikums
   2. Tehniskā specifikācija – 2.pielikums.
   3. Finanšu piedāvājums – 3.pielikums
   4. Piegādāto preču saraksts – 4.pielikums.
   5. Līguma projekts – 5.pielikums.